**REGULAMENTUL COMPETIȚIEI ȘTIINȚIFICE STUDENȚEȘTI**

„Impactul transformărilor tehnologice asupra legislației europene de drept bancar și financiar”

**Articolul 1.**

Facultatea de Drept din cadrul Academiei de Studii Economice din București împreună cu Asociația Consilierilor Juridici din Sistemul Financiar-bancar organizează COMPETIȚIA ȘTIINȚIFICĂ STUDENȚEASCĂ cu titlul „Impactul transformărilor tehnologice asupra legislației europene de drept bancar și financiar” (în continuare, ***Competiție***).

**Articolul 2.**

***Competiția*** este organizată într-o singură secțiune și se adresează atât studenților de la licență cât și celor de la masterat.

**Articolul 3.**

**(1)** Programul competițional se adresează tuturor studenților din cadrul Academiei de Studii Economice din București, înmatriculați la forma de învățământ ”*cu frecvență*”, programul de studii licență și masterat, în anul universitar 2023-2024.

**(2)** Participarea în cadrul competiției poate fi individuală sau în formula unor echipe de studenți. Numărul maxim de membri ai unei echipe este de 3 studenți.

**Articolul 4.**

**(1)** Obiectul **”*Competiției*”** constă în realizarea unor studii/lucrări care trebuie să aducă un plus de valoare în domeniul dreptului bancar și financiar.

**(2)** Un autor poate să participe cu o singură lucrare în cadrul competiției.

**(3)** Lucrările trebuie să nu fi fost în prealabil publicate ori prezentate în cadrul unor activități academice curriculare ori extracurriculare; versiunea actualizată a unei lucrări prezentate sau publicate anterior nu este acceptată pentru înscriere.

**(3)** Proiectele – obiect al ”***Competiției***” – trebuie întocmite sub forma unei lucrări scrise (format word), fiind necesar a fi respectate următoarele condiții de formă și de fond, menționate în template-ul din anexă.

**(4)** Lucrările transmise pot fi verificate, la solicitarea membrilor comisiei, prin sistemul de similitudine al ASE.

**Articolul 5.**

Dezbaterile aferente ”***Competiției***” se vor desfășura în prezența unei comisii de evaluare formată din 4 membri, după cum urmează:

- președintele comisiei;

- patru membri (1 cadru didactic al Facultății de Drept din cadrul Academiei de Studii Economice din București + 2 reprezentanți ai partenerului ACJSFB+un reprezentant al studenților);

- secretarul de comisie (cadru didactic titular /cadru didactic asociat al Facultății de Drept din cadrul Academiei de Studii Economice din București).

**Articolul 6.**

**(1)** Lucrările ”***Competiției***” se vor desfășura, în mediul online, sarcina creării link-ului întâlnirii organizate revine secretarului comisiei de evaluare.

**Articolul 7.**

**(1)** Lucrările selectate urmează a fi publicate, în format print și online în revistele Facultății de Drept a Academiei de Studii Economice din București sau într-un volum al Conferinței Internaționale ”Perspectives of Banking and Financial Law” ediția 2024.

**(2)** Înscrierea la ”***Competiție***” reprezintă acordul implicit pentru publicarea lucrării conform dispozițiilor alin. 1.

**Articolul 8.**

**(1)** Se pot înscrie la ”***Competiție***” ( Competiția științifică studențească ) numai lucrările care au, prealabil depunerii, acordul dat de unul dintre profesorii aparținând corpului didactic al Facultății de Drept, ASE sau membru al ACJSFB. Lucrarea poate fi coordonată de un cadrul didactic asociat, caz în care participantul trebuie să prezinte atât acordul acestuia, cât și al cadrului didactic titular al disciplinei din care este selectată tema. Acordul poate fi exprimat prin email de către cadrul didactic titular (și cadrul didactic asociat, după caz).

**(2)** Înscrierea lucrărilor se face prin trimiterea materialului și a acordului cadrului didactic titular coordonator (și al cadrului didactic asociat, după caz), la adresa de e-mail decanat@drept.ase.ro în perioada de înscriere, așa cum este comunicată pe site-ul Facultății, până la ora 23.59 în ultima zi de înscriere.

(3) Lipsa avizului cadrului didactic titular coordonator (și al cadrului didactic asociat/membru ACJSFB, după caz), trimis direct la adresa decanat@drept.ase.ro sau retransmis de către participant, conduce la respingerea înscrierii. Avizul cadrului didactic titular coordonator (și al cadrului didactic asociat, după caz), trimis în atenția organizatorilor Sesiunii de comunicări trebuie să poarte asupra formei finale a lucrării ce urmează a fi susținută și nu este un aviz în vederea redactării comunicării.

**Articolul 9.**

**(1)** Evaluarea se va face prin acordarea unui punctaj între 0 și 100 de puncte, pentru fiecare dintre indicatorii evidențiați la alin. (2), prin votul exprimat de fiecare membru al comisiei de evaluare.

**(2)** Grila de evaluare a proiectelor depuse este cea descrisă în cele de mai jos:

|  |  |
| --- | --- |
| ***Indicator*** | ***Punctajul acordat*** |
| Originalitatea ideii de proiect | 30 puncte |
| Relevanța soluției propuse pentru domeniul dreptului bancar si financiar | 25 puncte |
| Complexitatea conținutului | 20 puncte |
| Caracterul interdisciplinar | 10 puncte |
| Aplicabilitatea în practică a concluziilor proiectului | 15 puncte |

**(3)** Nota finală se va obține prin însumarea punctajelor cumulate pentru fiecare indicator.

**Articolul 10.**

1. Premiile sunt acordate din bugetul ACJSFB.
2. La finalul competiției pot fi acordate 3 premii (premiul 1, 2 și 3)

**Articolul 11.**

Prin participarea la concurs, candidaţii îşi dau acordul ca datele cu caracter personal, deţinute de către Organizator, să fie prelucrate de către acesta în scopul organizării şi desfăşurării concursului. Având în vedere intrarea în vigoare a Regulamentului (U.E.) 2016/679 privind protecţia persoanelor fizice în ceea ce priveşte prelucrarea datelor cu caracter personal, Organizatorul declară că nu va folosi datele personale ale participanților la concurs decât în scopul derulării acestui concurs.

**Întocmit,**

***Anexa nr. 1***

Domnule Decan,

Subsemnatul/a...................................................................................., student/ă în cadrul Facultății..........................................................................., programul de studii licență/masterat, anul............, grupa ................................. vă rog a-mi aproba înscrierea la Competiția științifică studențească „Impactul transformărilor tehnologice asupra legislației europene de drept bancar și financiar” , titlul lucrării fiind ............................................................................................................................................., coordonată de ........................................

Data

Semnătura

Domnului Decan al Facultății de Drept din cadrul Academiei de Studii Economice din București

***Anexa nr. 2***

**DECLARAȚIE**

**de luare la cunoștință și CONSIMȚĂMÂNT asupra prelucrărilor de date cu caracter personal**

Subsemnatul/a..................................................................................................................., având CNP ..........................................., student(ă) la forma de învățământ cu frecvență la Facultatea ..............................................................................................................................., programul de studii licență/masterat, în calitate de ............................................................................................

declar următoarele:

1. Am luat la cunoștință asupra conținutului Regulamentului competiției de proiecte studențești, întocmit de Facultatea de Drept din cadrul Academiei de Studii Economice din București.
2. Am luat la cunoștință și am înțeles prevederile paragrafului privind **Prelucrarea datelor cu caracter personal** din cadrul Regulamentului anterior menționat.
3. Am luat la cunoștință că, la nivelul ASE, responsabilul cu protecția datelor (DPO) poate fi contactat la adresa de e-mail [gdpr@ase.ro](mailto:gdpr@ase.ro).
4. Subsemnatul/subsemnata mă regăsesc în situația în care solicit:

□ Înscrierea la competiția de proiecte studențești.

1. Am luat la cunoștință asupra faptului că, în derularea procedurii menționate, la avizierul facultății și pe site-ul Facultății de Drept/site-ul Academiei de Studii Economice din București se vor afișa liste care vor cuprinde numele, inițiala/inițialele prenumelui tatălui și prenumele tuturor studenților care au participat la desfășurarea competiției menționate, date cu caracter personal la care se poate asocia și afișa inclusiv premiul/mențiunea acordat/ă.

□ DA. Mă regăsesc în situația în care am solicitat înscrierea la competiția de proiecte studențești și sunt de acord cu afișarea/publicarea datelor mele cu caracter personal în listele evidențiate la punctul 5.

□ NU. Deși mă regăsesc în situația în care am solicitat înscrierea la competiția de proiecte studențești, **NU** sunt de acord cu afișarea/publicarea datelor mele cu caracter personal în listele evidențiate la punctul 5.

1. Îmi exprim acordul pentru ca ASE să procedeze în viitor la prelucrarea datelor cu caracter personal ce îmi aparțin **pe toată durata în care se defășoară** competiția de proiecte studențești.

□ DA. Sunt de acord cu prelucrarea evidențiată la punctul 6.

□ NU. Nu sunt de acord cu prelucrarea evidențiată la punctul 6.

1. Înțeleg că, în eventualitatea în care subsemnatul/subsemnata refuz la momentul actual efectuarea prelucrării datelor cu caracter personal ce îmi aparțin și/sau bifez opțiunea „NU” fie la punctul 5, fie la punctul 6 al prezentei, atunci, pe cale de consecință:

* **mă expun** **riscului** de a nu mi se aproba cererea de înscriere la competiția de proiecte studențești.

1. De asemenea, înțeleg că, în eventualitatea în care subsemnatul/subsemnata procedez la un refuz privind efectuarea prelucrării datelor cu caracter personal evidențiate anterior, exprimat ulterior aprobării cererii pe care am depus-o, atunci, pe cale de consecință:

* **mă expun riscului** de a fi exclus de la participarea la competiția de proiecte studențești.

Am luat la cunoștință de drepturile mele conferite de Regulamentul UE 679 / 2016, inclusiv despre drepturile pe care subiecții datelor cu caracter personal le dețin, dreptul la acces la date, dreptul la ștergerea datelor („dreptul de a fi uitat”), dreptul la restricționare, dreptul la portabilitatea datelor, dreptul la opoziție, dreptul la rectificare în conformitate cu prevederile legale în vigoare, dreptul de adresare către Autoritatea Națională de Supraveghere a Prelucrării Datelor cu Caracter Personal și/sau către instanțele de judecată competente.

Declar că am înțeles pe deplin conținutul prezentului document.

Nume și prenume (scrise cu litere mari de tipar) ……………………

Semnătura .............................................. Data: …………………..

***Anexa 3***

***Condiții de formă***

**Titlul** lucrării care trebuie scris cu majuscule, Times New Roman, caractere de 14, bold, centrat, în limba română.

**Prenumele şi numele studentului (studenților)** care realizează proiectul se scriu în dreapta, cu Times New Roman, caractere de 12, bold. Numele de familie se va scrie cu majuscule. Numele va fi urmat de indicarea anului de studii, grupei, programului de studii licență/master, facultății (pentru fiecare student separat, dacă este cazul) şi a adresei de e-mail instituționale, scrise cu Times New Roman, caractere de 12, bold, italic.

**Textul lucrării** va fi redactat în limba română. Textul se va scrie cu Times New Roman, caractere de 12, justify şi spaţiere la un rând distanţă.

**Lucrările** trebuie să aibă minim 5 pagini și maxim 10 pagini standard; paginile vor avea formatul A4, portret, cu marginile: sus/jos/stanga/dreapta 2 cm. Paginile vor fi numerotate cu numere arabe în mod continuu, de la prima la ultima pagină.

**Notele de subsol** se redactează cu Times New Roman, caractere de 10, justify şi spaţiere la un rând distanţă. Notele de subsol se vor numerota în mod continuu pentru întreaga lucrare. În cazul lucrărilor citate, se menţionează numele complet al autorului/autorilor materialelor bibliografice citate, urmat de titlul materialului (carte, articol), editura/revista, oraşul, anul apariţiei/numărul revistei, numărul paginii/paginilor. Denumirile editurilor, precum şi cele ale cărţilor şi revistelor se scriu complet. Titlurile cărţilor şi articolelor se culeg cursiv/italic, în limba în care acestea au fost publicate. Denumirile revistelor se vor culege între ghilimele. Dacă se folosesc lucrări disponibile online, citarea acestora se va face în condițiile arătate în cele de mai sus, cu precizarea site-ului aferent. În cazul jurisprudenţei, se menţionează denumirea actului, numărul şi data pronunţării/emiterii, emitent (instanţă), locul publicării (Monitorul Oficial, culegere/buletin de practica judecătorească etc.).

**Lucrarea va fi structurată pe secțiuni**, fiecare având un titlu.

Secțiunea **Aspecte introductive/Introducere** va face referire la noutatea ideii de proiect, la originalitatea ideilor. **Corpul lucrării** va urmări evidențierea interpretărilor realizate (raportat la legislația aplicabilă în domeniu, la literatura juridică de specialitate, la practica judiciară în materie), a soluțiilor propuse, a caracterului interdisciplinar.

**La secțiunea de** **Concluzii** se va sublinia aplicabilitatea în practică a soluțiilor propuse de proiect. La sfârșitul lucrării va fi inserată o secțiune de **Propuneri** *de lege ferenda* în care se va arăta care sunt modificările legislative necesar a fi realizate astfel încât să se aducă plus valoare domeniului în cauză.

Partea finală a lucrării o va constitui **Bibliografia** care va face indica lucrările de referinţă în domeniu, în limba în care au fost publicate.